Вярхоўны Архібіскуп Украінскай Грэка-Каталіцкай Царквы Сьвятаслаў (Шаўчук) распавёў амерыканскім дыпламатам пра асноўныя элементы Экуменічнай канцэпцыі УГКЦ, а таксама пра тое, як украінскія грэка-католікі бачаць шляхі яднаньня Цэркваў Уладзіміравага Хросту. «Сёньня на дзяржаўным і палітычным узроўні шмат кажуць пра адзіную памесную Царкву ва Ўкраіне. Пры гэтым трэба мець на ўвазе, што насамрэч гаворка ідзе толькі пра адзіную Праваслаўную Царкву Ўкраіны», — адзначыў грэка-каталіцкі першаярарх. — «УГКЦ не бярэ ўдзел у гэтым працэсе, бо лічыць гэта ўнутранай справай Праваслаўных Цэркваў», — сказаў ён.